C 149/94
LV
Eiropas Savienības Oficiālais Vēstnesis
28.4.2023.
Otrdiena, 2022. gada 18. oktobris
Grozījums Nr.
27 Lēmuma priekšlikums I pielikums – 6. pamatnostādne – 5. daļa Komisijas ierosinātais teksts
Grozījums
Būtu jānovērš vīriešu un sieviešu nodarbinātības un darba samaksas atšķirības.
Dalībvalstīm būtu jānodrošina dzimumu līdztiesība un lielāka sieviešu dalība darba tirgū, arī nodrošinot vienlīdzīgas iespējas un karjeras izaugsmi un novēršot šķēršļus, kas kavē piekļuvi līderībai visos lēmumu pieņemšanas līmeņos.
Būtu jānodrošina vienāds atalgojums par vienādu vai līdzvēr­ tīgu darbu un atalgojuma pārredzamība.
Būtu jāsekmē līdzsvars starp darba, ģimenes un privāto dzīvi gan sievietēm, gan vīriešiem, it īpaši nodrošinot piekļuvi cenas ziņā pieņemamai un kvalitatīvai ilgtermiņa aprūpei un pirmsskolas izglītības un aprūpes pakalpojumiem.
Dalībvalstīm būtu jānodrošina, ka vecākiem un citām personām ar aprūpes pienākumiem ir iespēja izmantot piemērotu atvaļinājumu ģimenes apstākļu dēļ un elastīgu darba režīmu, kas tiem ļautu panākt līdzsvaru starp darbu, ģimenes un privāto dzīvi un sekmētu tādu minēto tiesību izmantošanu, kas būtu līdzsvarota sieviešu un vīriešu vidū.
Būtu jānovērš pastāvošās vīriešu un sieviešu nodarbinātības, darba samaksas un pensijas atšķirības.
Dalībvalstīm būtu jānodrošina dzimumu līdztiesība un lielāka sieviešu dalība darba tirgū, arī nodrošinot vienlīdzīgas iespējas, izglītību un karjeras izaugsmi un novēršot šķēršļus, kas kavē piekļuvi līderībai visos lēmumu pieņemšanas līmeņos.
Dalībvalstīm būtu īsā laikā jāīsteno Eiropas Parlamenta un Padomes direktīva par dzimumu līdzsvara uzlabošanu biržā kotēto uzņēmumu direktoru bez izpildpilnvarām vidū un saistītiem pasākumiem (1a).
Dalībvalstīm būtu jānodrošina, ka grūtnie­ cības un dzemdību atvaļinājuma un vecāku atvaļinājuma periodi tiek pienācīgi novērtēti gan iemaksu, gan pensiju tiesību ziņā, lai atspoguļotu to, cik svarīgi ir izglītot nākamās paaudzes, jo īpaši saistībā ar sabiedrības novecošanos.
Būtu efektīvi jānodrošina vienāds atalgojums par vienādu vai līdzvērtīgu darbu un atalgojuma pārredzamība saskaņā ar Līgumiem, piemēram, tostarp paredzot valstu mēroga darba samaksas vienlīdzības indeksu, ar kura palīdzību tiktu salīdzinātas sieviešu un vīriešu darba samaksas atšķirības.
Būtu jāsekmē līdzsvars starp darba, ģimenes un privāto dzīvi gan sievietēm, gan vīriešiem, it īpaši nodrošinot vispārēju un faktisku piekļuvi kvalitatīvai ilgtermiņa aprūpei un pirmssko­ las izglītības un aprūpes pakalpojumiem, kā arī aprūpes un mājsaimniecības pienākumu vienlīdzīga sadale.
Dalībvalstīm būtu jānodrošina, ka vecākiem un citām personām ar aprūpes pienākumiem ir iespēja izmantot piemērotu atvaļinājumu ģimenes apstākļu dēļ un elastīgu darba režīmu, kas tiem ļautu panākt līdzsvaru starp darbu, ģimenes un privāto dzīvi un sekmētu tādu minēto tiesību izmantošanu, kas būtu līdzsvarota sieviešu un vīriešu vidū.Turklāt tām būtu jānodrošina aprūpes darbinieku piekļuve kvalitatīvai profesionālajai apmācībai un viņu kvalifikācijas atzīšana un jāpalīdz aprūpes nozares darba devējiem atrast un noturēt kvalificētu personālu, īpašu uzmanību pievēršot pienācīgiem darba apstākļiem.
Dalībval­ stīm būtu pakāpeniski jāvirzās uz pilnībā apmaksātu un vienāda garuma grūtniecības un dzemdību atvaļinājumu un paternitātes atvaļinājumu.
(1a)
Oficiālajā Vēstnesī vēl nav publicēts.